
Апрель ае килде менә кабат…
«Тукай ае» диеп исем кушылган.
Көтеп алып, зурлап бәйрәм итеп
Үткәрергә халык җыелган.
Бар да сөйли аның шигырьләрен.
Көйгә салып җырлар җырлыйлар.
«Бишек җыры»н тыңлап сабый йоклый.
Хезмәт, табигатьне зурлыйлар.
«Туган тел»не инде гимн итеп
Барлык татар халкы җырлыйдыр.
«Шүрәле»не төрле телдә укып,
Әби-бабай оныгына сөйлидер...
Еллар үткән саен бары хөрмәт арта.
Онытмыйдыр татар Тукаен.
Апрель җиткән саен зурлап искә ала
Татар халкы бөек Тукаен...

